PRÍLOHA č.3 KU KÚPNEJ ZMLUVE
Servisné podmienky

I. PREDMET 

1. Tieto Servisné podmienky upravujú vzájomnú spoluprácu, a zabezpečenie vykonávania záručného, mimozáručného a pozáručného servisu v súlade s poskytnutou úrovňou autorizácie pre vykonávanie servisu vozidiel dodaných kupujúcim v zmysle Kúpnej zmluvy. Ďalej upravuje podmienky a spôsob predaja náhradných dielov, školenie pracovníkov DPMŽ a vybavenie servisu primeraným zariadením (náradie, prípravky, diagnostika a pod.).

2. Servisom vozidiel sa rozumie vykonávanie demontáže, montáže a opravy príslušného komponentu vozidla, odstraňovanie chýb alebo porúch vozidiel, ako aj servisné prehliadky, údržba vozidla ako celku, nastavenie, diagnostika, odtiahnutie neschopného vozidla na miesto opravy a iné práce súvisiace so zabezpečením prevádzkyschopného stavu vozidiel.

3. Doby záruk na vozidlá sa riadia príslušnou Kúpnou zmluvou. 


II. ZÁKLADNÉ USTANOVENIA PRE ZÁRUČNÝ, MIMOZÁRUČNÝ A POZÁRUČNÝ SERVIS

1. Predávajúci prehlasuje, že všetky činnosti, práva a povinnosti, vrátane všetkých fakturácií vyplývajúcich z týchto servisných podmienok, bude plniť ako autorizovaný zástupca výrobcu na území SR.
 
Kontaktné údaje predávajúceho pre potreby servisu a dodávku náhradných dielov: 
Oprávnení konať:
Meno a priezvisko: xxx
e-mail: xxx
mobil:  xxx

2. Kontaktné údaje DPMŽ pre potreby servisu:
Oprávnený konať:
Ing. Pavel Mojžiš
e-mail: pavel.mojzis@dpmz.sk
mobil: +421 905 435 791
	
Jaroslav Ďurčanský
e-mail: jaroslav.durcansky@dpmz.sk
mobil: +421 915 913 873

Kontaktné údaje DPMŽ pre potreby dodávok náhradných dielov:
Oprávnený konať:
Matúš Mravec
e-mail: matus.mravec@dpmz.sk
mobil: +421 905 720 749


3. Realizáciu záručných opráv zabezpečuje predávajúci prostredníctvom autorizovaného servisu kupujúceho a náklady záručnej opravy hradí predávajúci, pokiaľ nie je v týchto servisných podmienkach stanovené inak.



III. AUTORIZÁCIA SERVISU

1. Predávajúci podpisom tejto Kúpnej zmluvy udeľuje DPMŽ autorizáciu na vykonávanie záručných opráv, mimozáručných opráv, pozáručných opráv a servisu vozidiel dodaných do DPMŽ. Rozsah autorizácie určí Predávajúci písomne najneskôr pri odovzdaní vozidiel. DPMŽ je oprávnený vykonávať všetky opravy a servisné úkony zahrnuté v takto určenej autorizácii.

2. Záručné opravy je DPMŽ oprávnený vykonávať len so súhlasom predávajúceho. Tento súhlas musí byť udelený pri každej jednotlivej záručnej oprave v predpokladanej cene vyššej ako 150,00 EUR. V prípade, že DPMŽ vykoná záručnú opravu bez súhlasu predávajúceho, nie je oprávnený uplatňovať si práva zo záruky a úhradu vykonaných prác a spotrebovaných náhradných dielov.

3. V prípade, že nebude DPMŽ podľa predchádzajúceho odseku udelený súhlas s realizáciou záručnej opravy, je predávajúci povinný realizovať záručnú opravu sám alebo prostredníctvom iného autorizovaného dodávateľa servisných služieb. 

4. V prípade, záručnej opravy, kde bude jej predpokladaná cena nižšia ako 150,00 EUR sa súhlas v zmysle čl. III. bodu 2 nebude predávajúcim vyžadovať.

5. DPMŽ je povinný v priebehu záručnej doby nahlásiť predávajúcemu začatie každej inej ako záručnej opravy s predpokladanou cenou vyššou ako 500,00 EUR (násilné poškodenia, dopravné nehody a pod.). V prípade týchto opráv predávajúci môže od kupujúceho požadovať aj dodanie fotodokumentácie poškodenia.

6. DPMŽ je povinný, pri vykonávaní záručných, pozáručných a mimozáručných opráv vozidiel dodaných predávajúcim  postupovať v súlade s dodanou technickou dokumentáciou a pokynmi od predávajúceho.

7. Platnosť autorizácie vyplývajúcej zo školenia pracovníkov údržby DPMŽ, je min. 12 rokov, od dátumu zaškolenia pracovníkov v zmysle kúpnej zmluvy. 

8. V prípade zásadných konštrukčných zmien, ktoré budú vykonané na základe pokynu (alebo súhlasu)  predávajúceho a ktoré preukázateľne ovplyvnia systém servisu dodaných vozidiel, školenia vykoná a uhradí predávajúci. 

9. DPMŽ sa zaväzuje pri servise vozidiel zamestnávať iba preškolený personál, vlastniť a používať špeciálne servisné prípravky v sortimente, ktorý vyplýva z rozsahu poskytnutej autorizácie, v záujme správneho vykonávania prehliadok a bežných opráv.

10. Práva, ktoré predávajúci udeľuje DPMŽ, nemôžu byť žiadnym spôsobom postúpené tretím osobám, alebo na nich prevedené bez písomného súhlasu predávajúceho, ak v tejto zmluve nie je ustanovené inak.

11. Predávajúci v zmysle čl. I.2 Kúpnej zmluvy zároveň pri dodávke prvého vozidla dodá (elektronicky) DPMŽ zoznam všetkých servisných úkonov aj s časovými normami podľa predávajúceho ak nimi disponuje, ktoré bude potrebné na vozidle počas jeho záruky uskutočňovať tzv. údržbový plán.


IV. ZÁRUČNÝ SERVIS VOZIDIEL

1. Záručným servisom sa rozumie servis vozidiel v zmysle článku I. bodu 2. v záručnej dobe, pričom sa jedná o chyby a poruchy, na ktoré sa vzťahuje záruka podľa Kúpnej zmluvy. 

2. Potrebné náhradné diely na vykonanie záručnej opravy budú do DPMŽ zaslané bezplatne na náklady predávajúceho vrátane dopravy.

3. Pre riešenie záručných opráv je stanovený nasledujúci postup:

a. DPMŽ bezodkladne nahlási zistenú záručnú poruchu písomne (e-mailom, alebo listom) na Reklamačnom protokole na kontaktné adresy predávajúceho uvedené v čl. II., bod 1.

b. Reklamačný protokol  musí byť zaslaný v pracovných dňoch v čase do 15.00 hod. V prípade, že bude zaslaný po 15.00 hod, považuje sa to za zaslanie v nasledujúcom pracovnom dni po dni zaslania. 

c. Záruka sa predlžuje o dobu vykonávania záručnej opravy odo dňa nahlásenia záručnej poruchy (a to tak, že prvým dňom odstavenia vozidla sa rozumie deň zaslania reklamačného protokolu kupujúcim) do dňa ukončenia záručnej opravy (dňom ukončenia záručnej opravy sa rozumie 1 pracovný deň po dni dodania náhradného dielu).

d. Na základe Reklamačného protokolu predávajúci obratom, najneskôr do konca nasledujúceho pracovného dňa odsúhlasí alebo neodsúhlasí (e-mailom, písomne) vykonanie záručnej opravy. Ak nebude reklamačný protokol odsúhlasený v uvedenom termíne, považuje sa reklamácia za odsúhlasenú opravu. 
· V prípade odsúhlasenia vykonania záručnej opravy, zašle predávajúci do DPMŽ požadované náhradné diely, pričom písomne (e-mailom, listom) oznámi pravdepodobný príchod požadovaných náhradných dielov do DPMŽ. 
· [bookmark: _Hlk63667959]V prípade neodsúhlasenia vykonania záručnej opravy, ktoré pošle  písomne (e-mailom, listom), zabezpečí predávajúci odstránenie poruchy vlastnými pracovníkmi alebo zmluvnou firmou o čom informuje DPMŽ. 

e. Keď DPMŽ vykoná opravu, vyplní Reklamačný protokol s údajmi o použitých dodaných náhradných dieloch, o vykonanej práci a o celkovej čiastke na fakturáciu a Reklamačný protokol zašle  (e-mailom, alebo písomne) na kontaktné adresy predávajúceho uvedené čl. II., bod 1.

f. Predávajúci písomne (e-mailom, listrom), do 30 kalendárnych dní (od doručenia Reklamačného protokolu), odsúhlasí vykonané práce ako aj použité náhradné diely dodané od predávajúceho na záručnú opravu.  

g. Po odsúhlasení Reklamačného protokolu je DPMŽ oprávnený fakturovať odsúhlasené práce prípadne použitý pomocný materiál predávajúcemu.

h. Ak predávajúci do 30 kalendárnych dní po doručení nezašle písomné odsúhlasenie Reklamačného protokolu (e-mailom, listom) k záručnej oprave, považuje sa Reklamačný protokol za odsúhlasený a DPMŽ môže fakturovať náklady, ktoré boli vyčíslené v Reklamačnom protokole spojené s touto záručnou opravou v plnej výške.

i. Fakturácia bude vykonávaná faktúrou, pričom neoddeliteľnou súčasťou faktúry je vyúčtovanie DPMŽ o vykonanej záručnej oprave. 

j. Lehota splatnosti faktúry je dohodnutá na  30 kalendárnych dní odo dňa jej doručenia. V pochybnostiach sa má za to, že faktúra je doručená tretí deň po jej odoslaní.

k. Predávajúci schvaľuje čas potrebný na vykonanie opravy podľa svojich časových noriem (ak nimi disponuje). DPMŽ je oprávnený účtovať hodinovú sadzbu podľa bodu 11. tohto článku.

4. V prípade vykonania prác, na ktoré predávajúci nedisponuje časovými normami spotreby práce, alebo sa z objektívnych dôvodov nedajú dodržať časové normy, ktorými disponuje predávajúci, je DPMŽ oprávnený fakturovať skutočný čas potrebný k oprave záručnej poruchy. Hodinová sadzba pre takto vykonané práce je podľa bodu 11. tohto článku.

5. Vykonávanie záručných opráv bude predávajúci, tak aj DPMŽ považovať za prioritné. Znamená to, že obe strany vynaložia všetko úsilie, aby záručné opravy boli vykonávané v čo najkratšej dobe.

6. Záručné opravy a servis vozidiel v záručnej dobe bude DPMŽ vykonávať za podmienok v súlade s bodom č. 1 tohto článku. V prípade nedostatočného rozsahu autorizácie, zaistí predávajúci vykonanie opravy vlastným servisom alebo inými autorizovanými servismi.

7. Ak sa zistia pri vykonávanej záručnej oprave ďalšie poruchy, ktoré majú byť nepochybne odstránené v rámci záruky, je DPMŽ povinný tieto poruchy odstrániť. O uvedenej skutočnosti  DPMŽ informuje predávajúceho v zmysle článku III. bod 2. DPMŽ je oprávnený fakturovať skutočný čas potrebný k oprave takejto poruchy. Hodinová sadzba pre takto vykonané práce je podľa bodu 11. tohto článku.

8. Ak sa zistia pri vykonávanej záručnej opravy ďalšie poruchy, na ktoré sa záruka už nevzťahuje, ale ktoré boli spôsobené nesprávnou funkciou dielu, ktorý záruke ešte podlieha, je DPMŽ povinný tieto  poruchy odstrániť. O uvedenej skutočnosti  DPMŽ informuje predávajúceho v zmysle článku III. bod 2. DPMŽ je oprávnený fakturovať skutočný čas potrebný k oprave takejto poruchy a cenu materiálu potrebného na opravu v prípade, že daný materiál nebol dodaný kupujúcim.. Hodinová sadzba pre takto vykonané práce je podľa bodu 11. tohto článku.

9. Náhradné diely
9.1.	Predávajúci sa zaväzuje dodávať originálne náhradné diely. 

9.2.	DPMŽ sa zaväzuje objednávať náhradné diely pre záručné opravy na Reklamačnom protokole  elektronickou poštou na kontaktnej elektronickej adrese uvedenou v čl. II, bod 1

10. Diely, demontované v rámci záručných opráv sú majetkom predávajúceho, pokiaľ predávajúci nerozhodne inak. DPMŽ je povinný tieto diely odoslať na adresu predávajúceho, v termíne do  14 pracovných dní od zaslania ukončeného Reklamačného protokolu. Náklady na odoslanie znáša predávajúci. V prípade nevrátenia týchto dielov budú tieto diely spoločnosti DPMŽ fakturované.

11. Zmluvné strany sa vzájomne dohodli, že hodinová sadzba za práce vykonané v záručnej dobe pracovníkom DPMŽ je 45,00 EUR bez DPH.  


V. MIMOZÁRUČNÝ SERVIS VOZIDIEL

1. Mimozáručným servisom sa rozumie servis vozidiel v ich záručnej dobe v zmysle článku I. bodu 2., pričom sa jedná o chyby a poruchy, na ktoré sa nevzťahuje záruka, alebo neboli uznané v rámci záruky. 

Pre riešenie mimozáručných opráv je stanovený nasledujúci postup:

a. postupovať metodicky v súlade s článkom IV. bodom  3 písmenami a., b. 

b. požadované mimozáručné opravy vykonané predávajúcim,  prípadné dodané náhradné diely, budú vyfakturované predávajúcim vždy do 15 dní odo dňa uskutočnenia zdaniteľného plnenia. 


2. Zo strany DPMŽ nebude za vykonanie mimozáručnej opravy vystavená na predávajúceho faktúra, náklady na mimozáručnú opravu bude znášať DPMŽ. Doba dodania objednaného náhradného dielu, alebo vykonania opravy nefunkčného náhradného dielu neprekročí štandardne lehotu 45 dní od doručenia objednávky.

3. Vykonávanie mimozáručných opráv bude predávajúci , tak aj DPMŽ považovať za prioritné. Znamená to, že obe strany vynaložia maximálne úsilie, aby mimozáručné opravy boli vykonávané v čo najkratšej dobe. 

4. Náhradné diely

3.1 Predávajúci sa zaväzuje v prípade požiadavky DPMŽ dodávať originálne náhradné diely v rámci mimozáručného servisu vykonávaného DPMŽ na základe objednávky. 

3.2 Predávajúci sa zaväzuje dodávať originálne náhradné diely DPMŽ v čo najkratšom možnom termíne.

3.3 DPMŽ sa zaväzuje používať v dobe záruky na vozidlá pri mimozáručných opravách len originálne náhradné diely, alebo originálne náhradné diely dodané od autorizovaných zástupcov výrobcov komponentov použitých   vo vozidlách predávajúceho. 


VI. POZÁRUČNÝ SERVIS VOZIDIEL

1. Pozáručným servisom sa rozumie servis vozidiel po uplynutí ich záručnej doby v zmysle Kúpnej zmluvy.

2. Potrebné náhradné diely bude DPMŽ v prípade potreby a uváženia zabezpečovať formou objednávky s následnou úhradou nákladov na obstaranie náhradného dielu. Doba dodania objednaného náhradného dielu, alebo vykonania opravy nefunkčného náhradného dielu neprekročí štandardne lehotu 60 dní od doručenia objednávky.

3. Zo strany DPMŽ nebude za vykonanie pozáručnej opravy vystavená na predávajúceho faktúra, náklady na pozáručnú opravu bude znášať DPMŽ.

4. Vykonávanie pozáručných opráv bude predávajúci , tak aj DPMŽ považovať za prioritné. Znamená to, že obe strany vynaložia maximálne úsilie, aby pozáručné opravy boli vykonávané v čo najkratšej dobe. 

VII. OSTATNÉ DOJEDNANIA

1. Poradenstvo

Predávajúci sa zaväzuje uskutočňovať bezplatné technické poradenstvo v prospech spoločnosti DPMŽ po predložení  konkrétneho problému, bezprostredne, bez zbytočného odkladu počas predpokladanej životnosti vozidiel, t.j. 12 rokov od dodania posledného vozidla.

2. Technická pomoc

Predávajúci sa zaväzuje poskytnúť DPMŽ technickú pomoc v mieste servisu v rozsahu podľa dohody. V prípade záručnej opravy bude technická pomoc poskytnutá bezplatne na opravy, na ktoré nie je DPMŽ autorizovaný. Na opravy mimozáručné, či poškodenia vozidla (napr. dopravnou nehodou) bude poskytnutá technická pomoc za úhradu, pokiaľ sa predávajúci a kupujúci nedohodnú inak.

